Viborger Samler, 1832-06-19
Le Moniteur af 7de indeholder en almindelig Beretning over de foregaaende Dages Tildragelser; heri erklæres udtrykkeligt, at Carlisterne og Republicanerne havde forenet sig. Allerede den 2den vilde Folkevennerne have forsøgt deres Kræfter ved den unge Evariste Gallois's Begravelse denne ved tilsin Exaltation bekjendte Republicaner var falden i en Duel; men man havde opsat Alt til General Laamarques Jordefærd, fordi der da vilde være større Menneskemasser forsamlede. Den 4de om Aftenen blev et formeligt Program udfærdiget; de Dristigste væbnede sig med Pistoler og Dolke, og besluttede at bringe Liget til Pantheon, og saaledes afstedkomme en Collision med Tropperne. Carlisterne havde ogsaa underrettet deres Tilhængere og paalagt dem, i Al at følge Republicanerne. Løsenet skal have været, Til Pantheon!" Dette blev givet ved Boulevard, Bourbon, og afgjorde Opstanden. Dragonerne bleve beskudte fra et Baghold, og en Oberst, en Oberstlieutenant og en Escadronschef saaredes. Fra dette Øieblik af udbredte Opstanden sig over hele Hovedanstaden. - Ogsaa de andre Blade indeholde meget omstændelige Beretninger. De commanderende Generaler vare foruden Krigsministeren Tiburzio Sebastian, Capaignac og St. Simon. Den meste Blod blev udgydt ved Indtagelsen af Klosteret St. Meri, hvilket Republicanerne forsvarede med en mageløs Topperhed. Her bleve flere høie Officierer, dræbte eller haardt saarede. Næsten alle Compagnier af Nationalgarden talte Saarede. Ogsaa tvende Huse i Gaden St. Martin, fra hvilke man rettede en morderisk Jld paa Militairet, bleve næsten ganst. ødelagte. Forbittrelsen mellem de Stridende var ubeskrivelig. En Capitain af Nationalgaden skjød fra et Vindue i Forstaden St. Antoine paa sine Vaabenbrødre, der sønderreve ham. Fire Mennesker, der havde opstillet sig paa St. Martinportens Platform, for at skyde ned derfra, bleve paa Øieblikket grebne og skudte af Nationalgaden. Blandt de dræbte og fangne Rebeller befinde sig særdeles mange fremmede Flygtninger ; over 40 Polakker ere grebne med Vaaben, i Hænderne. - Forstaden Antoine synes at have været Oprørernes Hovedsæde; de havde omgivet sig med Barricader og nægtede Tropperne Adgang. Artillerievarken fra Vinennes maatte gjøre en Omvei, for at naae sin Post. J den hele Forstad nedter man Tagrenderne, for at stobe Kugler deraf. I Gaaden St. Martin naaede Barricaderne til første Sal. Fra den store Vaabenfabrik i Gaden St. Maure tog man 3000 Geværer. Om Aftenen den 5te bemægtigede Rebellerne sig Krudtmøllen ved Arsenalet, men forefandt kun Salpeter. Fra den store Krudt mølle ved Jori bleve de afviste med Kanoner. Et af de sidste Puncter, hvorpaa Jnsurgenterne holdt sig, var en bekjendt Restauration paa Chateletpladsen. Fra dennes Vinduer var det, at Capitain Turpinblev skudt i Spidsen for sit Compagnie, hvorover Tropperne bleve saa rasende, at de ingen Pardon, gave. - Regjeringen synes, at have været forud underrettet om alle Jntriguer. I det Mindste vare ved Opstandens Udbrud meget talrigere Stridskræfter samlede end der ellers pleier at være i Paris. Uagtet den Mængde af Tropper, der i de forskjellige Quarterer sloges med Rebellerne, vare Louvre og Tuilerierne dog bestandigt omgivne af anseelige Corpser.